ಮರಳಿ ತವರಿಗೆ ಸೇರಿದ ಐಪಿಎಲ್ಗೆ ಬಂದ ಆಸ್ಟ್ರೇಲಿಯಾ ಆಟಗಾರರು ..! ಸಿಡ್ನಿ: ಐಪಿಎಲ್ 14 ನೇ ಆವೃತ್ತಿಯ ಆಟ ಕೊರೊನಾದಿಂದಾಗಿ ಮಧ್ಯೆದಲ್ಲಿಯೇ ಮೊಟಕುಗೊಂಡಿದೆ. ಹೀಗಾಗಿ ಭಾರತದಿಂದ ತವರಿಗೆ ಹೊರಟಿದ್ದ ಆಸೀಸ್ ಆಟಗಾರರು ತವರು ತಲುಪಿದ್ದಾರೆ. ಸ್ಟೀವ್ ಸ್ಮಿತ್, ಡೇವಿಡ್ ವಾರ್ನರ್ ಸೇರಿದಂತೆ ಆಟಗಾರರು ಇಂದು ಬೆಳಗ್ಗೆ ಚಾರ್ಟರ್ ವಿಮಾನದ ಮೂಲಕ ಸಿಡ್ನಿ ತಲುಪಿದ್ದಾರೆ ಎಂದು ಸ್ಥಳೀಯ ಮಾಧ್ಯಮಗಳು ವರದಿ ಮಾಡಿದೆ. ಮೇ.4ರಂದು ಐಪಿಎಲ್ ಅಮಾನತಾದ ಬಳಿಕ ಮೇ ಆರರಂದು ಆಸೀಸ್ ಆಟಗಾರರನ್ನು ಬಿಸಿಸಿಐ ವಿಶೇಷ ವಿಮಾನದ ಮೂಲಕ ಮಾಲ್ಡೀವ್ಸ್ ಗೆ ಕಳುಹಿಸುವ ವ್ಯವಸ್ಥೆ ಮಾಡಿತ್ತು. ಆಟಗಾರರು, ಕೋಚ್ ಗಳು, ಕಮೆಂಟೇಟರ್ಸ್ ಸೇರಿ 38 ಮಂದಿ ಆಸ್ಟ್ರೇಲಿಯನ್ನರನ್ನು ಕಳುಹಿಸಲಾಗಿತ್ತು. ಸಿಡ್ನಿ ತಲುಪಿರುವ ಆಸೀಸ್ ಆಟಗಾರರು ಮತ್ತೆ 14 ದಿನಗಳ ಕಾಲ ಕಠಿಣ ಕ್ವಾರಂಟೈನ್ ನಲ್ಲಿರಬೇಕಾಗಿದೆ. ಆಯಡಂ ಜಾಂಪಾ, ಕೇನ್ ರಿಚರ್ಡ್ ಸನ್ ಮೊದಲೇ ಐಪಿಎಲ್ ತೊರೆದು ಆಸ್ಟ್ರೇಲಿಯಾ ತಲುಪಿದ್ದರು. ರಾಜ್ಯಕ್ಕೆ 2 ಕೋಟಿ ಕೋವಿಡ್ ಲಸಿಕೆ ಲಭ್ಯ : ಕೇಂದ್ರ ಆರೋಗ್ಯ ಸಚಿವಾಲಯ